Ramaphosa steeds 'in goeie luim' | Maroela Media
Pres. Cyril Ramaphosa is in "'n goeie luim" en het steeds net "matige simptome".
Só het Mondli Gungubele, minister in die presidensie, Maandag in 'n verklaring gesê, 'n dag nadat Ramaphosa positief vir Covid-19 getoets het.
"Die president se infeksie veroorsaak dat hy 'n opvolgdosis van die entstof wat hy vandeesweek sou ontvang, moet uitstel," het Gungubele bevestig.
"Die president doen weer eens 'n beroep op alle Suid-Afrikaners om hulle te laat inent, aangesien inenting die kanse op ernstige siekte, hospitalisasie of dood dramaties verminder."
Volgens Gungubele waardeer Ramaphosa al die goeie wense wat hy wyd en syd ontvang het sedert hy positief vir die virus getoets het.
Maroela Media het vroeër berig Ramaphosa het olik begin voel ná die staatsgedenkdiens vir oudpres. FW de Klerk wat hy Sondag in Kaapstad bygewoon het.
Die president was onlangs op besoek aan verskeie lande in Wes-Afrika en hy en die res van die afvaardiging is in elke land vir Covid-19 getoets. Hulle het Woensdag na Suid-Afrika teruggekeer en Ramaphosa het in Johannesburg weer negatief vir die virus getoets.
Hy was Sondag in Kaapstad vir De Klerk se gedenkdiens en volgens die presidensie is alle gesondheidsmaatreëls by dié geleentheid nagekom.
Alle maatreels is gevolg? Nou vra ek wat help dit jou jy dra masker en saniteer hande, en hou sosiale afstand, met die inspuiting daarby? Niks.
Dankie Mr. President , vir my twee Tiekies !
Ek is bly hy het rede om in 'n goeie luim te wees. Vir die res van ons, nie so erg nie :-(
Mnr die President was van die eerstes ingeënt. Hoekom noú eers sy tweede dosis moes kry? Maw protokol nie behoorlik uitgevoer. Is sy "Vaccination certificate" dus geldig vir oorsese reise soos reeds onderneem?
Nou wat nou. Hy het mos maande gelede met groot mediadekking sy eerste ent gekry. Hoekom dan wag tot nou vir die opvolg.